CELEX: 22009D0037
Language: hr
Date: 2009-03-17 00:00:00
Title: Odluka Zajedničkog odbora EGP-a br. 37/2009 od 17. ožujka 2009. o izmjeni Priloga XXI. (Statistika) Sporazumu o EGP-u

11/Sv. 089
            
            
               HR
            
            
               Službeni list Europske unije
            
            
               221
            
         22009D0037
   
               L 130/31
            
            
               SLUŽBENI LIST EUROPSKE UNIJE
            
            
               17.03.2009.
            
         
      ODLUKA ZAJEDNIČKOG ODBORA EGP-a
   br. 37/2009
   od 17. ožujka 2009.
   o izmjeni Priloga XXI. (Statistika) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XXI. Sporazumu izmijenjen je Odlukom Zajedničkog odbora EGP-a br. 131/2008 od 5. prosinca 2008. (1)
               
            
         
               (2)
            
            
               Uredbu Komisije (EZ) br. 1062/2008 od 28. listopada 2008. o provedbi Uredbe (EZ) br. 453/2008 Europskog parlamenta i Vijeća o tromjesečnim statističkim podacima o slobodnim radnim mjestima u Zajednici, u vezi s postupcima za desezoniranje i izvješćima o kvaliteti (2) treba unijeti u Sporazum.
            
         
               (3)
            
            
               Uredbu (EZ, Euratom) br. 1101/2008 Europskog parlamenta i Vijeća od 22. listopada 2008. o slanju povjerljivih podataka Statističkom uredu Europskih zajednica (kodificirana verzija) (3) treba unijeti u Sporazum.
            
         
               (4)
            
            
               Uredba (EZ, Euratom) br. 1101/2008 o stavljanju izvan snage Uredbe (Euratom, EEZ) br. 1588/90 (4) koja je sastavni dio Sporazuma i stoga mora biti stavljena izvan snage, u skladu sa Sporazumom.
            
         
               (5)
            
            
               Uredba (EZ, Euratom) br. 1101/2008 kodificirana je verzija Uredbe (Euratom, EEZ) br. 1588/90 i stoga trenutačne prilagodbe EGP-a potonjoj treba održavati,
            
         ODLUČIO JE:
   Članak 1.
   Prilog XXI. Sporazumu mijenja se kako slijedi:
   
               1.
            
            
               Iza točke 18.v (Uredba (EZ) br. 453/2008 Europskog parlamenta i Vijeća) umeće se sljedeća točka:
               
                           „18.va
                        
                        
                           
                              32008 R 1062: Uredba Komisije (EZ) br. 1062/2008 od 28. listopada 2008. o provedbi Uredbe (EZ) br. 453/2008 Europskog parlamenta i Vijeća o tromjesečnim statističkim podacima o slobodnim radnim mjestima u Zajednici, u vezi s postupcima za desezoniranje i izvješćima o kvaliteti (SL L 285, 29.10.2008., str. 3.).”
                        
                     
         
               2.
            
            
               Tekst točke 17. (Uredba Vijeća (EEZ) br. 1588/90) zamjenjuje se sljedećim:
               „32008 R 1101: Uredba (EZ, Euratom) br. 1101/2008 Europskog parlamenta i Vijeća od 22. listopada 2008. o slanju povjerljivih podataka Statističkom uredu Europskih zajednica (kodificirana verzija) (SL L 304, 14.11.2008., str. 70.).
               U smislu ovog Sporazuma vrijede odredbe ove Uredbe sa sljedećim prilagodbama:
               
                           (a)
                        
                        
                           članku 2. dodaje se sljedeći stavak:
                           
                                       ‚(k)
                                    
                                    
                                       osoblje Statističkog ureda EFTA-e: osoblje Tajništva EFTA-e koje radi u poslovnim prostorijama Eurostata.’;
                                    
                                 
                     
                           (b)
                        
                        
                           u drugoj rečenici članka 5. stavka 1., izraz ‚Eurostat’ zamjenjuju se riječima: ‚Eurostat i Statistički ured EFTA-e’;
                        
                     
                           (c)
                        
                        
                           u članku 5. stavku 2. dodaje se sljedeći podstavak:
                           ‚Povjerljivi statistički podaci dostavljeni u Eurostat putem Statističkog ureda EFTA-e dostupni su i osoblju tog ureda.’;
                        
                     
                           (d)
                        
                        
                           u članku 6., za izraz ‚Eurostat’ se, za te svrhe, smatra da sadrži Statistički ured EFTA-e.”
                        
                     
         Članak 2.
   Tekstovi uredbi (EZ) br. 1062/2008 i (EZ, Euratom) br. 1101/2008 na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu 18. ožujka 2009., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (5).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 17. ožujka 2009.
      
         
            Za Zajednički odbor EGP-a
         
         
            Predsjednik
         
         Alan SEATTER
         
      
   
   
      (1)  SL L 25, 29.1.2009., str. 40.
   
      (2)  SL L 285, 29.10.2008., str. 3.
   
      (3)  SL L 304, 14.11.2008., str. 70.
   
      (4)  SL L 151, 15.6.1990., str. 1.
   
      (5)  Ustavni zahtjevi nisu navedeni.